U G O V O R

O PRODAJI PRIRODNOG GASA KATEGORIJE PRAVNA LICA

*Zaključen u Senti, dana 24maja2014 godine, između:*

*JP ELGAS SENTA, Ul. Miksat Kalman br 37,* [*matični broj*](http://mat.br/) *08025886, PIB: 101099930, koje zastupa direktor Boško Petrović dip.ing. maš, (u daljem tekstu: Prodavac) sa jedne strane i*

*PEKARAEVROPA Senta, ULICA br. 32, matični broj: 0258794, PIB: 101012364 , koje zastupa LEKAJFILIP , sa JMBG: 1205968193214, (u daljem tekstu: Kupac) sa druge strane.*

PREDMET UGOVORA

Član 1.

*Predmet Ugovora je isporuka prirodnog gasa u Senti,* ***ULICA****, br.* ***BROJ*** *po uslovima i na način utvrđen Zakonom o energetici («Sl. glasnik RS» 84/04) i Zakonom o planiranju i izgradnji («Sl. glasnik RS» br. 47/03 i 34/06) (u daljem tekstu: Zakon) i Uredbom o uslovima za isporuku prirodnog gasa («Sl. glasnik RS», br.53/06), počev od* ***31maja2015****. godine u kategoriji ostali potrošači.*

KOLIČINA I DINAMIKA

Član 2.

*Prodavac će obezbediti iz domaće proizvodnje i uvoza, a Kupac će preuzeti i platiti prirodni gas u količini koja se meri na merilu G – 4 RF 1 , fabričkog broja* ***25828771*** *koji omogućava transport ugovorene najveće časnovne količine od 1,02 Sm3/h.*

Član 3.

*Prodavac će obezbediti i isporučiti prirodni gas iz domaće proizvodnje i uvoza, a potrošač će preuzeti i platiti prirodni gas u ukupnoj godišnjoj količini, po mesečnoj dinamici na osnovu Prijave (tabele) potrebnih količina prirodnog gasa za period* ***01.2014 – 01.2015****. godine, pri kome prijavljena tabela čini sastavni deo ovog Ugovora.*

*Dozvoljeno odstupanje od ugovorene mesečne i godišnje količine iz prethodnog stava ovog člana je ± 10%.*

*Nakon isteka vremenskog perioda iz Prijave (tabele), sačiniće se na bazi novih Prijava (tabela) Aneks ugovora za sledeći period.*

Član 4.

*Zaduženje za neravnomerno korišćenje transporta prirodnog gasa vršiće se na sledeći način:*

*R i = (0,9 x Q igod x d / 365) – Q istvm,*

*gde je*

*R i = razlika u Sm3 na osnovu koje se kupac zadužuje za svako potrošno mesto*

*0,9 = umanjenje za dozvoljeno odstupanje*

*Q igod = prijava na godišnjem nivou*

*Q istvm = preuzeta količina u Sm3 za mesec za koji se obračunava zaduženje za neravnomerno korišćenje tranzitnog kapaciteta ino-partnera*

*d= broj dana u mesecu za koji se vrši obračun.*

*Zaduženje za neravnomerno korišćenje transporta prirodnog gasa vrši se na osnovu člana 2 Dugoročnog ugovora o isporuci prirodnog gasa broj 01-01-9/07-02-03/191 zaključenog između JP Srbijagas Novi Sad i JP ELGAS SENTA i to posebnom fakturom koju isporučilac ispostavlja potrošaču na osnovu fakture JP Srbijagas Novi Sad, a na osnovu člana 3. i člana 4. stav 1 ovog Ugovora.*

KVALITET PRIRODNOG GASA

Član 5.

*Prirodni gas se isporučuje Kupcu takvih hemijskih i fizičkih svojstava koji odgovaraju kvalitetu gasa ugovorenim sa dobavljačem u zemlji i inostranstvu.*

*Kvalitet, odnosno donja toplotna vrednost prirodnog gasa na mestu isporuke sa dozvoljenim odstupanjima definisan je ugovorom sa dobavljačem.*

MESTO ISPORUKE

Član 6.

*Primo-predaja prirodnog gasa između Prodavca i Kupca vrši se u merno-regulacionoj stanici na gasovodnom sistemu Potrošača.*

*Smatra se da je prirodni gas isporučen Kupcu i da je Kupac primio isporuku, kada gas prođe kroz merni uređaj u merno-regulacionoj stanici.*

UTVRĐIVANJE KOLIČINE, KVALITETA I OBRAČUN PRIRODNOG GASA

Član 7.

*Utvrđivanje izmerenih i preuzetih količina vrši se na merilu protoka gasa zapisnički, a Kupac ima pravo da prisustvuje očitavanju stanja. Prilikom očitavanja registruje se stanje brojila na merilu.*

*Stanje na merilu je izmerena nekorigovana količina, koja se koriguje sa koeficijentom k po stvarnom pritisku i temperaturi. Utrošena količina je razlika između novog i prethodnog stanja.*

*Ukoliko Kupac poseduje korektor, utrošena količina je razlika između prethodnog i očitanog stanja nakorektoru.*

*Kupac je dužan da u svakom trenutku, bez izuzetka, omogući pristup merilima u cilju kontrole i očitavanja utrošene količine prirodnog gasa, ako se komercijalno merenje nalazi u krugu Kupca, odnosno da omogući uvid u potrošnju prirodnog gasa u svojim instalacijama.*

*Ukoliko predstavnik Kupca, u skladu sa stavom 4 ovog člana iz bilo kojih razloga nije bio prisutan utvrđivanju isporučenih i preuzetih količina gasa, merodavne su količine koje je na merilu protoka gasa utvrdio predstavnik Prodavca.*

*Ugovorne strane saglasno priznaju merenje količine gasa, samo i isključivo preko merila Prodavca, koja imaju sertifikat overen i izdat od strane nadležnog Zavoda za mere i dragocene metale, u skladu sa Zakonom.*

*Prodavc i Kupac imaju pravo da zahtevaju vanrednu kontrolu ispravnosti merila utrošenih količina gasa, ukoliko posumnjaju u njegovu ispravnost. Troškove vanredne kontrole snosi ugovorna strana za koju se vanrednom kontrolom ustanovi da nije bila u pravu. Po izvšenom ispitivanju vrši se eventualna korekcija obračuna utrošenih količina prirodnog gasa.*

Član 8.

*Kupac prirodnog gasa, ako smatra da je obračun stvarno utrošenog prirodnog gasa nepravilno utvrđen, može zahtevati njegovu proveru. U slučaju da Prodavac utvrdi da je isporučeni prirodni gas netačno obračunat, izvršiće ispravku i ispravljeni obačun dostaviti Kupcu u roku od 8 (osam) dana od dana prijema zahteva Kupca.*

*Ako se utvrdi da uređaj nije registrovao potrošnju u određenom vremenskom periodu, odnosno da je registrovanje bilo nepotpuno, Prodavac i Kupac će sporazumno izvršiti procenu neregistrovane količine utrošenog prirodnog gasa.*

*Ako Prodavac i Kupac ne postignu dogovor iz prethodnog stava ovog člana, dužni su da o tome sastave zapisnik.*

*Procenu potrošnje prirodnog gasa u slučaju iz stava 3 ovog člana utvrdiće Prodavac a na osnovu potrošnje u istom periodu prethodne godine.*

Član 9.

*Ako se utvrdi da je isporučeni prirodni gas netačno obračunat i naplaćen, Prodavac je dužan da vrati Kupcu više naplaćeni iznos u roku od 8 (osam) dana.*

C E N A

Član 10.

*Isporučene količine prirodnog gasa naplaćuju se na bazi prethodno izvršenog očitavanja utroška prirodnog gasa po prodajnoj ceni prirodnog gasa koju utvrđuje Prodavac na osnovu važećih tarifnih sistema i Akta o cenama na koji saglasnost daje Vlada Republike Srbije.*

*Do donošenja Akta iz stava 1 ovog člana, cenu prirodnog gasa, utvrđuje Prodavac na osnovu Metodologije za utvrđivanje količine, kvaliteta i obračun prirodnog gasa usvojenog od strane Skupštine opštine Senta, a po ispostavljenoj mesečnoj fakturi od strane JP „Srbijagas“ Novi Sad.*

*Cena prirodnog gasa po odredbama ovog Ugovora je bazna cena za 1 Sm3 po JUS standardu (donja toplotna vrednost od 33.338,35 kJ/m3 pri temperaturi od 288,15 0K i pritisku od 1,01325 bara).*

FAKTURISANJE I PLAĆANJE

Član 11.

*Fakturisanje isporučenih količina prirodnog gasa vrši se jednom mesečno. Dužničko-poverilački odnos, za isporučeni prirodni gas, nastaje poslednjeg dana u mesecu isporuke.*

*Kupac je dužan da preuzeti prirodni gas plati u roku koji je naznačen na fakturi, u protivnom dužan je da Prodavcu plati kamatu u visini Zakonom utvrđene zatezne kamate, za period od dana isteka roka za plaćanje do dana isplate.*

Član 12.

*Fakturu za neravnomerno korišćenje transporta prirodnog gasa Kupac je dužan da plati u roku koji je naznačen na fakturi, u protivnom dužan je da Prodavcu plati kamatu u visini zakonom utvrđene zatezne kamate, za period od dana isteka roka za plaćanje do dana isplate.*

POSEBNE ODREDBE

Član 13.

*U slučaju da nastupi poremećaj u snabdevanju Kupca, usled opšte nestašice prirodnog gasa, kvarova na objektima, uređajima, cevovodima i postrojenjima za distribuciju prirodnog gasa koji može dovesti do prekida normalnog funkcionisanja gasovodnog sistema, Prodavac preuzima selektivno ograničenje isporuke prirodnog gasa kupcima prema listi prioriteta, koju utvrđuje nadležno ministarstvo.*

*Prioritet u snabdevanju prirodnim gasom se utvrđuje na osnovu značaja obavljanja delatnosti za život i zdravlje ljudi i bezbednost imovine u skladu sa Zakonom.*

Član 14.

*U slučaju iznenadnih kvarova, kao i u slučaju preopterećenja gasovoda, Prodavac može bez prethodne najave ograničiti ili obustaviti isporuku prirodnog gasa i o tome bez odlaganja obavestiti Kupca preko sredstava javnog informisanja.*

Član 15.

*Kupcu se može obustaviti isporuka prirodnog gasa i usled uočenih nepravilnosti i nedostataka od strane Prodavca i odrediti primereni rok za otklanjanje nedostataka, odnosno neprevilnosti koji rok ne može biti kraći od 24 časa ni duži od 15 dana.*

*Isporuka prirodnog gasa obustavlja se bez odlaganja u slučaju ako Kupac ne izvršava ugovorenu obavezu plaćanja za isporučeni prirodni gas i usluge, ako je neovlašćeno priključio svoje unutrašnje gasne instalacije na transportni odnosno distributivni sistem, ako koristi prirodni gas bez rešenja odnosno odluke o puštanju prirodnog gasa, ako koristi prirodni gas mimo mernih uređaja ili preko neodgovarajućeg mernog uređaja, ako onemogući pravilno merenje količine isporučenog prirodnog gasa, ako troši prirodni gas suprotno uslovima koji su utvrđeni u Rešenju i Ugovoru o prodaji prirodnog gasa, ako preko svoje instalacije dozvoli korišćenje prirodnog gasa drugom pravnom ili fizičkom licu, ako u slučaju štednje i racionalne potrošnje prirodnog gasa ne poštuje i ne sprovodi propisane mere, ako njegove unutrašnje gasne instalacije ugrožavaju živote ljudi, imovinu i životnu sredinu, ako odbije da zaključi Ugovor o prodaji prirodno gasa i/ili ne obezbedi ugovoreno sredstvo obezbeđenja plaćanja za slučaj ne ispunjenja ugovorenih obaveza i na osnovu pismenog zahteva Kupca.*

*Kupcu, ako otkloni nepravilnosti ili nedostatke zbog kojih mu je izvršena obustava isporuke prirodnog gasa, Prodavac će nastaviti isporuku u roku od 3 (tri) dana od dana obaveštenja od strane Kupca.*

Član 16.

*U slučaju neovlašćene potrošnje prirodnog gasa, količina utrošenog prirodnog gasa određuje se na osnovu procene Prodavca.*

*Naplata utvrđenih količina neovlašćeno potrošenog prirodnog gasa vršiće se po važećim cenama.*

ZAVRŠNE ODREDBE

Član 17.

*Ovaj Ugovor zaključuje se na neodređeno vreme, s tim da Kupac pismenim putem može otkazati Ugovor ukoliko više ne želi da bude potrošač prirodnog gasa.*

*Isključenje sa distributivnog sistema na osnovu podnetog pismenog zahteva Kupca, vrši Prodavac uz sastavljanje zapisnika koji potpisuju prodavac i kupac, a koji sadrži datum prestanka isporuke, prodaje i korišćenja prirodnog gasa.*

Član 18.

*Ugovorne strane su saglasne da će sva eventualno sporna pitanja rešavati dogovorom, a u suprotnom ugovaraju nadležnost suda u Subotici.*

Član 19.

*Ovaj Ugovor stupa na snagu danom obostranog potpisivanja.*

Član 20.

*Ovaj Ugovor zaključen je u dva istovetna primerka, od kojih jedan zadržava Prodavac, a Kupac jedan.*

|  |  |  |
| --- | --- | --- |
| Za prodavca |  | Kupac |
| Direktor JP ELGAS SENTA |  |  |
| *Boško Petrović dipl. maš ing* | MP |  |
|  |  |  |